open-index/open-wikipedia-markdown huggingface dataset:
Alone (Τραγούδι του Marshmello)

To **Alone** είναι τραγούδι του DJ και μουσικού παραγωγού Marshmello.Το τραγούδι δημοσιεύτηκε στις 13 Μαΐου.Το τραγούδι έχει βρεθεί στα charts του Canadian Top 100 και του US Billboard Hot 100.Tο μουσικό βίντεο του τραγουδιού στο YouTube έχει περισσότερες από 690 εκ.προβολές, ενώ αποτελεί το πιο διάσημο 

## Μουσικό Βίντεο
Το μουσικό βίντεο του τραγουδιού δημοσιεύτηκε στις 2 Ιουλίου του 2016 στο κανάλι YouTube του Marshmello, αλλά και στο κανάλι της δισκογραφικής εταιρίας Monstercat.Το βίντεο στο κανάλι του Marshmello έχει περισσότερες από 695 εκ. προβολές ως τον Ιανουάριο του 2018.

Το βίντεο δείχνει τον Marshmello να γίνεται θύμα σχολικού εκφοβισμού από τους συμμαθητές του.Όμως, μία συμμαθήτριά του, πηγαίνει στο σπίτι του για να του ζητήσει συγγνώμη, και τον βλέπει να δημιουργεί μουσική.Εκείνη, αποφασίζει να τον καταγράψει σε βίντεο, να μοιραστεί το βίντεο με άλλους συμμαθητές, και έτσι ο Marshmello γίνεται δημοφιλής μέχρι την επόμενη μέρα.Το βίντεο τελειώνει με τον Marshmello να διοργανώνει ένα πάρτι μέσα στην τάξη του.

## Charts

## Παραπομπές


Κατηγορία:Τραγούδια του 2016
Κορράδος του Μάισσεν

Ο **Κορράδος** ο *μέγας* (γερμ.: *Konrad I.*, 1098 - 5 Φεβρουαρίου 1157) από τον Οίκο των Βέττιν ήταν μαργράβος του Μάισσεν (1123-57).

## Βιογραφία
Ήταν γιος του Τίμο, κόμη του Βέττιν και της Ίντα του Νόρτχαϊμ, κόρη του Όθωνα, δούκα της Βαυαρίας.

## Οικογένεια
Νυμφεύτηκε πριν το 1119 τη Λούιτγκαρτ του Έλχινγκεν-Ράφενσταϊν και είχε τέκνα:
* Όθων Β΄ π. 1125-1190, μαργράβος του Μάισσεν.
* Θεοδώριχος Α΄ π. 1130-1185, μαργράβος της Λουσατίας.
* Ντέντι Γ΄ π. 1130-1190, μαργράβος της Λουσατίας.
* Ερρίκος Α΄ απεβ. 1181, κόμης του Βέττιν.
* Φρειδερίκος Α΄ π. 1126-1182, κόμης της Μπρένα.
* Γκέρτρουτ απεβ. π. 1191, παντρεύτηκε τον Γκύντερ Β΄ κόμη του Σβάρτσμπουργκ.
* Όντα απεβ. π. 1190, ηγουμένη του Γκέρμπστετ.
* Αδέλα απεβ. 1181, παντρεύτηκε τον Σβεν Γ΄ των Έστριντσεν της Δανίας και μετά τον Αδαλβέρτο κόμη του Μπάλενστετ.
* Μπέρτα, ηγουμένη του Γκέρμπστετ.
* Σοφία απεβ. 1190, παντρεύτηκε τον Γκέμπχαρντ Α΄, κόμη του Μπουργκχάουζεν.
* Αγνή Β΄ απεβ. 1203, πριγκίπισσα-ηγουμένη του Κβέντλινμπουργκ.

## Πηγές
* Thompson, James Westfall. Feudal Germany, Volume II. New York: Frederick Ungar Publishing Co., 1928.

## Αναφορές σε πηγές


Κατηγορία:Οίκος των Βέττιν
Όθων Β΄ του Μάισσεν

Ο **Όθων Β΄** ο *πλούσιος* (γερμ.: *Otto II der reiche*, 1125 - 18 Φεβρουαρίου 1190) από τον Οίκο των Βέττιν ήταν μάργραβος του Μάισσεν (1156-90).

## Βιογραφία
Ήταν ο πρωτότοκος γιος του Κορράδου μαργράβου του Μάισσεν και της Λιούτγκαρτ του Ράβενσταϊν-Έλχινγκεν.

## Οικογένεια
Νυμφεύτηκε τη Χέντβιχ των Ασκάνια, κόρη του Αλβέρτου της *Άρκτου*, μαργράβου του Βρανδεμβούργου και είχε τέκνα:
* Αλβέρτος Α΄ 1158-1195, μάργραβος του Μάισσεν.
* Αδελαΐδα 1160-1211, παντρεύτηκε τον Ότακαρ Α΄ των Πρεμυσλιδών βασιλιά της Βοημίας.
* Θεοδώριχος Α΄ 1162-1221, μάργραβος του Μάισσεν.
* Σοφία, παντρεύτηκε τον Όλντριχ των Πρεμυσλιδών δούκα του Ολομόουτς.

## Πηγές
* Hermann Grote "Stammtafeln Europäische Herrscher- und Fürstanhäuser" Leipzig 1877, reprint Verlag-Leipzig, ISBN 3-8262-0710-6.

## Παραπομπές


Οθων Β του Μάισσεν
Θεοδώριχος Α΄ του Μάισσεν

Ο **Θεοδώριχος Α΄** (γερμ.: *Dietrich der Bedrängte*, 11 Μαρτίου 1162 - 18 Ιανουαρίου 1221) από τον Οίκο των Βέττιν ήταν μάργραβος του Μάισσεν (1198-1221).

## Βιογραφία
Ήταν ο δευτερότοκος γιος του Όθωνα Β΄ μαργράβου του Μάισσεν και της Χέντβιχ των Ασκάνια, κόρης του Αλβέρτου της *Άρκτου*, μαργράβου του Βρανδεμβούργου.

## Οικογένεια
Νυμφεύτηκε τη Γιούττα των Λουντοβινγκιδών, κόρη του Χέρμαν Α΄ λαντγκράβου της Θουριγγίας και είχε τέκνα:
* Χέντβιχ απεβ, 1249, παντρεύτηκε τον Ντήτριχ Ε΄ κόμη της Κλέβης.
* Οθων απεβ. πριν το 1215.
* Σοφία απεβ. 1280, παντρεύτηκε τον Ερρίκο κόμη του Χέννεμπερκ-Σλόιζινγκεν.
* Γιούττα.
* Ερρίκος Γ΄ π. 1215-1288, μάργραβος του Μάισσεν.

## Πηγές
* Heinrich Theodor Flathe: Dietrich der Bedrängte. In: Allgemeine Deutsche Biographie (ADB). Volume 5, Duncker & Humblot, Leipzig 1877, p. 186-187

## Παραπομπές

Κατηγορία:Οίκος των Βέττιν
Θεοδώριχος Α΄ της Λουσατίας

Ο **Θεοδώριχος Α΄**, γερμ. Theodoric I (π. 1130 - 9 Φεβρουαρίου 1185) από τον Οίκο των Βέττιν ήταν μάργραβος της Λουσατίας (1156-85).

## Βιογραφία
Ήταν ο δευτερότοκος γιος του Κορράδου μαργράβου του Μάισσεν και της Λιούτγκαρτ του Έλχινγκεν-Ράβενσταϊν. Ο μεγαλύτερος αδελφός του Όθων Β΄ γεννήθηκε το 1125 και μεταξύ των δύο αδελφών γεννήθηκαν δύο κόρες, έτσι ο Θεοδώριχος Α΄ γεννήθηκε όχι πριν το 1128. Ο Πολωνός ιστορικός Καζιμίερζ Γιασίνσκι εκτιμά ότι γεννήθηκε π. το 1130.

Το 1156 ο πατέρας του αποσύρθηκε και τον διαδέχθηκε ο Όθων Β΄ στο Μάισσεν. Ο Θεοδώριχος Α΄ έλαβε τη Λουσατία, διαδεχόμενος τον Ερρίκο του Γκρόιτσς. Κατά περιόδους αποκαλούσε τον εαυτό του μάργραβο του Λάνντσμπερκ, αλλά η εδαφική αυτή οντότητα επισημοποιήθηκε το 1261 από τον μικρανιψιό του Ερρίκο Γ΄. Το 1165, μαζί με τον επίσκοπο του Πουότσκ, ίδρυσε το αββαείο του Ντόμπριλουκ ως μονή του Οίκου του. Έμεινε σταθερός υποστηρικτής του Φρειδερίκου Α΄ των Χοενστάουφεν της Γερμανίας και τον ακολούθησε στις εκστρατείες του: το 1157 εναντίον του Μπολεσλάβ Δ΄ δούκα της Πολωνίας και το 1176-77 εναντίον των πόλεων της Λομβαρδικής Ένωσης. 

Στην αντιπαράθεση του Φρειδερίκου Α΄ με τον Ερρίκο τον *λέοντα*, δούκα της Σαξονίας και Βαυαρίας, ο Θεοδώριχος Α΄ πολέμησε τον δούκα συνεπικουρούμενος από τους δύο αδελφούς του Όθωνα Β΄ και Ντέντι και τον Βίχμανν αρχιεπίσκοπο του Μαγδεβούργου. Ενώ ήταν στην Αυλή του βασιλιά στο Μάιντς το 1184, ένοιωσε ασθενής και την επόμενη ημέρα απεβίωσε. Τάφηκε στο αββαείο του Πέτερσμπερκ, διότι η οικοδόμηση της μονής Ντόμπριλουκ δεν είχε ολοκληρωθεί. Ο Φρειδερίκος Α΄ παραχώρησε το μαργραβάτο ως φέουδο στον Ντέντι Γ΄.

## Οικογένεια
Νυμφεύτηκε τη Ντομπρόνιεγκα Λουνγκάρντα των Πιαστ, κόρη του Μπολέσλαφ Γ΄ του *Στραβόστομου*, δούκα της Πολωνίας και είχε τέκνα:
* Κορράδος, προαπεβίωσε του πατέρα του.
* Γκέρτρουντα, έγινε μοναχή.

Από τη μη νόμιμη σχέση του με τη Κουνιγκούντα χήρα κόμισσα του Πλέτσκαου, είχε ένα φυσικό τέκνο:
* (νόθος) Θεοδώριχος, επίσκοπος του Μέρσεμπουργκ.

## Αναφορές σε Πηγές


Κατηγορία:Οίκος των Βέττιν
Λόφοι Χάσι

Οι **Λόφοι Χάσι** είναι μέρος της οροσειράς Γκάρο-Χάσι στο Ινδικό κρατίδιο Μεγκαλάγια (πριν από το 1970 αποτελούσε τμήμα του Ασσάμ), και είναι μέρος της σειράς Πατκάι και της οικοπεριφέρειας των υποτροπικών δασών της Μεγκαλάγια. Σε παλαιότερες πηγές ειδικότερα, υπάρχει η εναλλακτική μεταγραφή Λόφοι Χάσια.

Η περιοχή κατοικείται κυρίως από τους Χάσι, οι οποίοι είναιίπαραδοσιακά σε διάφορες αρχηγίες, γνωστές ως Κράτη των Λόφων Χάσι. Μία από τις πρωτεύουσές τους, το Τσεραπούντζι, θεωρείται ως μια από τις βροχερότερες περιοχές του κόσμου.

Διοικητικά, η περιοχή άνηκε στην επαρχία των Λόφων Χάσι, η οποία διασπάστηκε στις επαρχίας Δυτικών και Ανατολικών Λόφων Χάσι στις 28 Οκτωβρίου 1976.

Η υψηλότερη κορυφή είναι το Λουμ Σιλόνγκ με υψόμετρο 1.968 μέτρων. Απέχει λίγα χιλιόμετρα από την πόλη του Σιλόνγκ.

## Διοίκηση

Διοικητικά, οι λόφοι Χάσι αποτελούσαν μέρος της επαρχίας Λόφων Χάσι. Η επαρχία διασπάστηκε στην επαρχία ανατολικών Λόφων Χάσι και επαρχία δυτικών Λόφων Χάσι στις 28 Οκτωβρίου 1976. Στις 4 Ιουνίου 1992, η επαρχία Ρι-Μπόι αποσπάστηκε από την επαρχία των Ανατολικών Λόφων Χάσι. 

## Δείτε επίσης
* Λόφοι Γκάρο
* Πατκάι
* Λόφοι Χάσι και Τζαϊντία

## Παραπομπές

## Περαιτέρω ανάγνωση
*

Κατηγορία:Γεωγραφία της Ινδίας
Δάφνη Ναυπάκτου Αιτωλοακαρνανίας

Η **Δάφνη** Ναυπάκτου είναι ημιορεινός οικισμός της Ναυπακτίας στο νομό Αιτωλοακαρνανίας σε υψόμετρο 180 μέτρα. Σύμφωνα με το σχέδιο Καλλικράτης, μαζί με την Κάτω Δάφνη αποτελούν την Δημοτική Κοινότητα Δάφνης που ανήκει στη Δημοτική Ενότητα Ναυπάκτου του Δήμου Ναυπακτίας και σύμφωνα με την απογραφή 2011 έχει πληθυσμό 251 κάτοικους.

## Γεωγραφία - Ιστορία
Η Δάφνη βρίσκεται ΒΑ. από την Ναύπακτο σε απόσταση 6,5 χλμ. και ΒΔ. από την Κάτω Δάφνη στα 2 χλμ.. Το τοπωνύμιο Δάφνη εμφανίζεται σε γραπτές πηγές (οθωμανικά έγγραφα της τουρκοκρατίας) του 1830 και προέρχεται από το φυτό δάφνη. Το 1924 συστάθηκε κοινότητα Δάφνης με έδρα την ίδια, ενώ σύμφωνα με το σχέδιο Καποδίστριας, το 1997, μαζί με την Κάτω Δάφνη ανήκε στον τότε Δήμο Ναυπάκτου. Αξιοθέατα της περιοχής θεωρούνται ο ενοριακός ναός του Αγίου Αθανασίου, ο οποίος βρίσκεται σε όμορφο οροπέδιο με υπεραιωνόβια πουρνάρια, κυπαρίσσια, ελιές και οπωροφόρα δένδρα  καθώς και η τοποθεσία "Κεφαλόβρυσος" γεμάτη με πλατάνια, λεύκες και άλλα δένδρα. Ενδιαφέρον παρουσιάζει, ο "Πύργος του Γιουσούφ Αγά", αμυντικό συγκρότημα της Βυζαντινής / Μεταβυζαντινής περιόδου, που έχει χαρακτηριστεί ιστορικό διατηρητέο μνημείο Από την Δάφνη Ναυπάκτου καταγόταν ο εφημέριος του Αγίου Θωμά Άνω Κυψέλης πατήρ Λάμπρος Γιαννόπουλος.

### Απογραφές πληθυσμού

## Εξωτερικοί σύνδεσμοι
* Δάφνη  από την ιστοσελίδα του Δήμου Ναυπακτίας 
* Τουριστικός οδηγός "Η γή της Αιτωλίας ... αποκαλύπτεται", σελ. 75 

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Ναυπακτίας
Λέων Μακκάς

Ο **Λέων Μακκάς** (1892 - 1972) ήταν Έλληνας πολιτικός.

## Βιογραφικά στοιχεία

Γεννήθηκε στην Αθήνα και σπούδασε νομικά στο Πανεπιστήμιο Αθηνών. Ακολούθησε πολιτική σταδιοδρομία, εκλεγόμενος για πρώτη φορά βουλευτής Αθηνών στις εκλογές του 1928. Επανεξελέγη με το κόμμα του Δ.Σ.Κ. στις εκλογές του 1946 και 1950 και με το κόμμα του Ελληνικού Συναγερμού σε αυτές του 1951 και 1952. Την περίοδο 1949 - 1955 διετέλεσε μέλος του Συμβουλίου της Ευρώπης.

Κατά τη διάρκεια της σταδιοδρομίας του ανέλαβε χαρτοφυλάκια σε πολλές κυβερνήσεις. Συγκεκριμένα διετέλεσε Υφυπουργός παρά τω πρωθυπουργώ στην κυβέρνηση Ελευθερίου Βενιζέλου, Υπουργός άνευ Χαρτοφυλακίου στην κυβέρνηση Πλαστήρα, Υπουργός Βιομηχανίας στην κυβερνηση Σοφοκλή Βενιζέλου Υπουργός Εμπορίου στην κυβέρνηση Παπάγου.

## Παραπομπές


Κατηγορία:Βουλευτές Αθηνών
Κατηγορία:Έλληνες υπουργοί παρά τω Πρωθυπουργώ
Κατηγορία:Έλληνες υπουργοί Εμπορίου
Κατηγορία:Έλληνες υπουργοί Βιομηχανίας
Κατηγορία:Έλληνες υπουργοί Άνευ Χαρτοφυλακίου
Κατηγορία:Βουλευτές εκλεγμένοι με τον Ελληνικό Συναγερμό
Κέιτι Κάσιντι

Η **Κέιτι Κάσιντι** (*Katherine Evelyn Anita Cassidy,* 25 Νοεμβρίου 1986) είναι Αμερικανίδα ηθοποιός και fashion blogger.

Έγινε γνωστή με το ρόλο της ως Ruby στην τηλεοπτική σειρά Supernatural απο το τηλεοπτικό δίκτυο CW κι αργότερα ως Laurel Lance/Black Canary στην τηλεοπτική σειρά Arrow του ίδιου καναλιού.

## Βιογραφία
Η Κάσιντι γεννήθηκε και μεγάλωσε στο Λος Άντζελες της Καλιφόρνια. Είναι κόρη του γνωστού τραγουδιστή και ηθοποιού Ντέιβιντ Κάσιντι και του μοντέλου Σέρι Ουίλιαμς. Έχει έναν μικρότερο αδελφό τον Μπο, γεννημένο το 1991, απο τον τρίτο γάμο του πατέρα της και δυο αδελφές την Τζένα και την Τζέιμι απο την πλευρά της μητέρας της.

Στην εφηβεία ήταν τσιρλίντερ στην ομάδα California Flyers.

## Καριέρα
Η πρώτη της τηλεοπτική εμφάνιση ήταν το 2003 σε ένα επεισόδιο της σειράς the Division στο κανάλι Lifetime κι έπειτα συνέχισε να κάνει γκεστ εμφανίσεις σε διάφορες τηλεοπτικές σειρές. Το 2005 έπαιξε σε 4 επεισόδια της σειράς 7th heaven του καναλιού *[[The WB]].*

Έκανε τo κινηματογραφικό της ντεπούτο το 2006, στην ταινία When A Stranger Calls κι ακολούθησαν κι άλλοι μικροί ρόλοι σε αρκετές ταινίες. Αργότερα την ίδια χρονιά πήρε τον πρωταγωνιστικό ρόλο στην ταινία θρίλερ Black Christmas.

To 2007 εμφανίστηκε σε 6 επεισόδια της τρίτης σεζόν της σειράς Supernatural στο ρόλο της δαίμονας Ruby. Το 2008 ο χαρακτήρας της επέστρεψε στην τέταρτη σεζόν της σειράς, αλλά την αντικατέστησε η ηθοποιός Genevieve Padalecki.

Τα επόμενα χρόνια έπαιξε σε αρκετές σειρές του CW και το 2012 πρωταγωνίστησε στη σειρά Arrow ως Laurel Lance, μαζί με τον Στίβεν Αμελ. Η Κάσιντι έφυγε απο τη σειρά στο 18ο επεισόδιο της τέταρτης σεζόν, αφού ο χαρακτήρας της σκοτώθηκε, αλλά αργότερα επέστρεψε στην έκτη σεζόν της σειράς στο ρόλο της Black Siren η οποία αναφέρεται ως σωσίας της Laurel Lance.

Το 2016 υπέγραψε συμβόλαιο με τη Warner Bros για να συμμετέχει σε όλες τις τηλεοπτικές σειρές των κόμικ της DC συμπεριλαμβανομένου του Arrow, του flash και του Legends of Tomorrow.

Το 2017 η Κάσιντι πρωταγωνίστησε στο βιντεοπαιχνίδι για το PS4, *Hidden Agenda*.

Το 2013 μαζι με τη φίλη της Lynsey Eaton δημιούργησαν το online blog μοδας Tomboykc.

## Προσωπική Ζωή
Η Κάσιντι είναι μέλος των φιλανθρωπικών οργανώσεων H.E.L.P Malawi η οποία αφορά την εκπαίδευση των παιδιών σε όλο τον κόσμο και του ιδρύματος Cybersmile που στοχεύει στην καταπολέμηση του διαδικτυακού bullying.

Είναι κολλητή φίλη με τους συμπρωταγωνιστές της στη σειρά Arrow, Έμιλι Μπετ Ρικάρντς, Κέιτι Λοτζ και Κόλτον Χέινς

Το 2005 διατηρούσε σχέση με τον ηθοποιό Jesse McCartney.

Το Δεκέμβριο του 2018 παντρεύτηκε τον Matthew Rodgers, αλλά χώρισαν τον Ιανουάριο του 2020 μετά από 13 μήνες γάμου.

## Φιλμογραφία

## Εξωτερικοί σύνδεσμοι
* 
* Facebook
* Twitter
* Instagram
* TomboyKC (Katie's fashion blog) 

## Παραπομπές


Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες ηθοποιοί τηλεόρασης
Κατηγορία:Αμερικανίδες ηθοποιοί φωνής
Κονδύλης

Το επώνυμο **Κονδύλης** πιθανόν αναφέρεται στους:
* Γεώργιος Κονδύλης (1879–1936), Έλληνας στρατιωτικός και πολιτικός.
* Θάνος Κονδύλης (γεν. 1969), Έλληνας συγγραφέας και ιστορικός.
* Παναγιώτης Κονδύλης (19ος αι.), αγωνιστής της Ελληνικής /επανάστασης του 1821.
* Παναγιώτης Κονδύλης (1943–1998), Έλληνας φιλόσοφος και συγγραφέας.

Κατηγορία:Ελληνικά επώνυμα
Άλαν Γκρίνσπαν

Ο **Άλαν Γκρίνσπαν** (γεννήθηκε στις 6 Μαρτίου 1926) είναι Αμερικανός οικονομολόγος που διετέλεσε πρόεδρος της Ομοσπονδιακής Τράπεζας των Ηνωμένων Πολιτειών από το 1987 έως το 2006. Ο πρώτος διορισμένος πρόεδρος της Ομοσπονδιακής Τράπεζας από τον Πρόεδρο Ρόναλντ Ρέιγκαν τον Αύγουστο του 1987, επανεξελέγη σε διαδοχικά τετραετή διαστήματα μέχρι την αποχώρησή του στις 31 Ιανουαρίου 2006, μετά τη δεύτερη μακρότερη θητεία στη θέση του (πίσω από τον William McChesney Martin).

## Παραπομπές


Κατηγορία:Αμερικανοί τραπεζίτες
Κατηγορία:Αμερικανοί οικονομολόγοι
Κατηγορία:Αμερικανοί επιχειρηματίες
Νεβέζις

Ο **Νεβέζις** (Λιθουανικά: Nevėžis) είναι ο έκτος μεγαλύτερος σε μήκος ποταμός στη Λιθουανία και ένας από τους κύριους παραποτάμους του Νέμουνα, έχει μήκος 209 χλμ. και ρέει μόνο στα γεωγραφικά όρια της Λιθουανίας. Είναι ο δεύτερος μακρύτερος ποταμός της Λιθουανίας, μετά τον Σβεντόγη, που ρέει αποκλειστικά εντός των συνόρων του. Οι πηγές του βρίσκονται στον δήμο Ανυξιάι και ο ποταμός πρώτα ρέει προς βορειοδυτική κατεύθυνση, αλλά στη συνέχεια στην Πανεβεζίς γυρνάει προς τα νοτιοδυτικά και περνάει την Κεντάινιαϊ, ρέει στο Νέμουνα, δυτικά του Κάουνας κοντά στο Ραουντοντβάρις.

## Εξωτερικοί σύνδεσμοι
* 

Κατηγορία:Ποταμοί της Λιθουανίας
Ντέντο Γ΄ της Λουσατίας

O **Ντέντο Γ΄** ο *παχύς* (γερμ. *Dedo III. der Feiste* ή *der Fette*, περ. 1130 - 16 Αυγούστου 1190) από τον Οίκο των Βέττιν ήταν μαργράβος της Λουσατίας (1185-1190).

## Βιογραφία
Ήταν ο τρίτος γιος του Κορράδου, μαργράβου του Μάισσεν & της Λουσατίας και της Λούιτγκαρντ του Έλχινγκεν-Ράφενσταϊν.

Από το 1144 διαχειριζόταν την κυριότητα του Γκρόιτς, που ανήκε στη Μπέρτα (απεβ. 1143), σύζυγο του θείου του, Ντέντο Δ΄ (απεβ.  1124). Το 1156 ο πατέρας του αποσύρθηκε και ο πρωτότοκος Όθων Β΄ έλαβε το Μάισσεν, ο δευτερότοκος Θεοδώριχος Α΄ τη Λουσατία και ο Ντέντο Γ΄ το Γκρόιτς & το Ρόχλιτς με δικαιοδοσία επί της επισκοπής του Νάουμμπουργκ.

Ο Ντέντο Γ΄ συμμετείχε στις πέντε εκστρατείες του Φρειδερίκου Α΄ των Χοενστάουφεν της Γερμανίας στην Ιταλία. Το 1177 υπηρέτησε ως απεσταλμένος του βασιλιά στον Πάπα Αλέξανδρο Γ΄ και εκ μέρους τού Φρειδερίκου Α΄ ορκίστηκε να υποστηρίξει τη Συμφωνία της Βενετίας, με την οποία έληξε το σχίσμα μεταξύ του Πάπα και του Βασιλιά.

Επέστρεψε στη Γερμανία και φαίνεται πως πέρασε το μεγαλύτερο μέρος της ζωής του στο Ρόχλιτς. Όπως ο αδελφός του Όθων Β΄, ενθάρρυνε την εγκατάσταση Γερμανών στην περιοχή του. Ίδρυσε τη μονή Βέξελμπουργκ ως ιδιωτικό μοναστήρι, όπου τάφηκε εκείνος και οι απόγονοί του. Μαζί με τους μεγαλύτερους αδελφούς του ήταν υποστηρικτής του Φρειδερίκου Α΄ στην αντιπαράθεσή του με τον Ερρίκο τον *λέοντα*, δούκα της Σαξονίας & Βαυαρίας.

Όταν ο αδελφός του Θεοδώριχος Α΄ απεβίωσε το 1185 άτεκνος, ο Φρειδερίκος Α΄ τον όρισε μαργράβο της Λουσατίας, διάδοχο του αδελφού του. Το 1190 απεβίωσε και ο Όθων Β΄, που είχε δείξει προτίμηση στον δευτερότοκο γιο του Θεοδώριχο για τη διαδοχή, όμως ο πρωτότοκος Αλβέρτος Α΄ ο *υπερήφανος* ζήτησε το Μάισσεν και ο Ντέντο Γ΄ πήρε το μέρος του.

Επειδή ήθελε να συμμετάσχει στην Γ΄ Σταυροφορία, ζήτησε από τους γιατρούς του να του κάνουν λιποαναρρόφηση. Η εγχείρηση ήταν κακότεχνη και ως αποτέλεσμα απεβίωσε το 1190 σε ηλικία 60 ετών.

## Οικογένεια
Νυμφεύτηκε τη Ματίθίλδη του Χάινσμπεργκ, κόρη και κληρονόμου του κόμη του Ζόμερσενμπουργκ και είχε τέκνα:
* Ντίτριχ πριν το 1159-1207, κόμης του Γκρόιτς & Ζόμερσενμπουργκ, κοσμήτορας του Μαγδεβούργου. Νυμφεύτηκε τη Γιούτα των Λουδοβικιδών, κόρη του Λουδοβίκου Γ΄, λαντγράβου της Θουριγγίας.
* Φίλιππος, κοσμήτορας του Ξάντεν. 
* Κορράδος Β΄ πριν το 1159-1210, μαργράβος της Λουσατίας.
* Ερρίκος απεβ. 1174.
* Γκόσβιν απεβ. 1174.
* Αγνή π. 1160/65-1195, παντρεύτηκε τον Μπέρτολντ των Άντχερς δούκα της Μερανίας.
** Γερτρούδη 1185-1213, παντρεύτηκε τον Ανδρέα Β΄ των Άρπαντ, βασιλιά της Ουγγαρίας.
*** Μπέλα Δ΄ 1206-1270, νυμφεύτηκε τη Μαρία Λασκαρίνα, κόρη του Θεοδώρου Α΄, Αυτοκράτορα του Βυζαντίου στη Νίκαια.
** Αγνή 1175-1201, παντρεύτηκε τον Φίλιππο Β΄ των Καπετιδών βασιλιά της Γαλλίας.

## Αναφορές σε πηγές


## Πηγές
* Heinrich Theodor Flathe (1877), "Dedo", Allgemeine Deutsche Biographie (ADB) (in German), 5, Leipzig: Duncker & Humblot, p. 17

Κατηγορία:Οίκος των Βέττιν
Κορράδος Β΄ της Λουσατίας

Ο **Κορράδος Β΄**, γερμ. Conrad II (πριν το 1159 - 6 Μαΐου 1210) από τον Οίκο των Βέττιν ήταν μάργραβος της Λουσατίας & κόμης του Άιλενμπουρκ (1190-1210). Επίσης κόμης του Γκρόιτσς & Ζόμμερσενμπουρκ. 

## Βιογραφία
Ήταν γιος του Ντέντι Γ΄ μαργράβου της Λουσατίας, κόμη του Άιλενμπουρκ & Γκρόιτσς και της Ματίλντας του Χάινσμπερκ, κόρης και κληρονόμου του κόμη του Ζόμμερσενμπουρκ.

Το 1190 διαδέχθηκε τον πατέρα του στη Λουσατία και στο Άιλενμπουρκ. Το 1207 διαδέχθηκε τον αδελφό του Ντήτριχ κόμη του Γκρόιτσς & Ζόμμερσενμπουρκ. Το 1195 ο Ερρίκος ΣΤ΄ των Χοενστάουφεν της Γερμανίας κατέλαβε την πλούσια κομητεία του Μάισσεν, όταν απεβίωσε ο Αλβέρτος Α΄ κόμης της περιοχής και εξάδελφος τού Κορράδου Β΄. Το 1197 απεβίωσε ο βασιλιάς και το επόμενο έτος ο Όθων Δ΄ των Γουέλφων της Γερμανίας έδωσε το Μάισσεν στον Θεοδώριχο Α΄, νεότερο αδελφό του Αλβέρτου Α΄.

Το επόμενο έτος ο Κορράδος Β΄ ταξίδευσε δια μέσου της Ιταλίας στους Αγίους Τόπους, συμμετέχοντας στην Σταυροφορία του 1197 (μεταξύ της Γ΄ και της Δ΄) μαζί με τον Ερρίκο ΣΤ΄.  Επέστρεψε το 1198 μέσω της Ιταλίας. Οργάνωσε τη Συνέλευση (Landtag) του 1207 στο κάστρο Ντέλιτσς.

Το 1210 απεβίωσε και τάφηκε στη μονή Βέχσελμπουρκ· η σύζυγός του Ελισάβετ τάφηκε στο αββαείο Ντόμπριλουκ. Δεν είχε άρρενες απογόνους και τον διαδέχθηκε ο εξάδελφός του Θεοδώριχος Α΄ μάργραβος του Μάισσεν. Μετά το 1210 δεν υπήρχε ξεχωριστά η Λουσατία, αλλά την κατείχαν οι μάργραβοι του Μάισσεν, μετά οι μάργραβοι του Λάνντσμπερκ και τέλος διαιρέθηκε μεταξύ της Βοημίας και του Βρανδεμβούργου.

## Οικογένεια
Νυμφεύτηκε την Ελισάβετ των Πιαστ, κόρη του Μιέσκο Γ΄ δούκα της Πολωνίας και είχε τέκνα:
* Κορράδος απεβ. 1208/09.
* Ματίλντα απεβ. 1225, παντρεύτηκε τον Αλβέρτο Β΄ των Ασκάνια μάργραβο του Βρανδεμβούργου.
* Αγνή απεβ. 1266, παντρεύτηκε το 1211 τον Ερρίκο Ε΄  των Βίττελσμπαχ παλατινό κόμη του Ρήνου. Ίδρυσε το αββαείο Βήνχαουζεν και τάφηκε εκεί.

## Αναφορές και Υποσημειώσεις


## Πηγές
* Heinrich Theodor Flathe (1882), "Konrad von Landsberg", Allgemeine Deutsche Biographie (ADB) (in German), 16, Leipzig: Duncker & Humblot, pp. 587–588
* Holger Kunde: Das Zisterzienserkloster Pforte — Die Urkundenfälschungen und die frühe Geschichte bis 1236, in the series Quellen und Forschungen zur Geschichte Sachsen-Anhalts, vol. 4, Böhlau, Cologne, 2003, ISBN 3-412-14601-3, p. 99
* Ferdinand Wachter: Geschichte Sachsens bis auf die neuesten Zeiten, part 2, August Lehnhold, Leipzig, 1830, p. 225

Κατηγορία:Οίκος των Βέττιν
Σίρσα Ρόναν

Η **Σέρσα Ρόναν** (*Saoirse Ronan*, 12 Απριλίου 1994) είναι Ιρλανδή ηθοποιός.

## Βιογραφία
Γεννήθηκε το 1994 στο Μπρονξ της Νέας Υόρκης.

Έγινε γνωστή από την ταινία *[[Εξιλέωση (ταινία)|Εξιλέωση]]*, για την οποία ήταν υποψήφια για Όσκαρ, Χρυσή Σφαίρα και BAFTA Β' Γυναικείου Ρόλου. Στη συνέχεια έπαιξε στην ταινία *[[Brooklyn (ταινία)|Brooklyn]]* και κέρδισε βραβείο Satellite Α' Γυναικείου Ρόλου και προτάθηκε για Όσκαρ, Χρυσή Σφαίρα και BAFTA Α' Γυναικείου Ρόλου. Το 2017 πρωταγωνίστησε στην ταινία *[[Lady Bird]]* και κέρδισε Χρυσή Σφαίρα Α' Γυναικείου Ρόλου σε κωμωδία ή μιούζικαλ και προτάθηκε για Όσκαρ, BAFTA, βραβείο Satellite και βραβείο Σωματείου Ηθοποιών Α' Γυναικείου Ρόλου.

Επίσης, έχει παίξει στο βιντεοκλίπ *Galway Girl* του Εντ Σίραν.

## Ενδεικτική φιλμογραφία

## Παραπομπές


Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες ηθοποιοί τηλεόρασης
Κατηγορία:Αμερικανοί ιρλανδικής καταγωγής
Κατηγορία:Ιρλανδές ηθοποιοί κινηματογράφου
Κατηγορία:Ιρλανδές ηθοποιοί τηλεόρασης
Κατηγορία:Αμερικανοί φεμινιστές
Κατηγορία:Βραβευμένες με Χρυσή Σφαίρα Α΄ Γυναικείου Ρόλου (Κωμωδία ή Μιούζικαλ)
Φινλανδοποίηση

Η **Φινλανδοποίηση** είναι όρος στη διεθνή πολιτική σκηνή που περιγράφει την κατάσταση στην οποία περιήλθε η Φινλανδία μετά το τέλος του Β΄ Παγκόσμιου Πολέμου. Δηλαδή στη διατήρηση, ύστερα από ακρωτηριασμό, της εδαφικής ανεξαρτησίας αλλά με τίμημα την πειθήνια στάση της στη Σοβιετική Ένωση.

Είναι η διαδικασία με την οποία μια ισχυρή χώρα αναγκάζει μια μικρότερη γειτονική χώρα να συμμορφώνεται με τους κανόνες εξωτερικής πολιτικής της ισχυρής χώρας, επιτρέποντάς της ταυτόχρονα να διατηρήσει την ανεξαρτησία της και το δικό της πολιτικό και οικονομικό σύστημα. Η υιοθέτηση αυτής της στάσης ήταν απότοκο του φόβου ότι η μικρή χώρα οδηγούμενη σε σύρραξη με τη γείτονά της θα χάσει πολλά περισσότερα.
Ο όρος αυτός αφορά τις ιστορικές σχέσεις της Φινλανδίας με τη Σοβιετική Ένωση. Μετά από μία σειρά ένοπλων συγκρούσεων μεταξύ των δύο χωρών στο πρώτο μισό του αιώνα, η μεταπολεμική φινλανδική κυβέρνηση του Juho Kusti Paasikivi ακολούθησε μία πολιτική ευμενούς ουδετερότητας απέναντι στη Σοβιετική Ένωση, η οποία μέσα από ένα πλέγμα συμφώνων συνεργασίας, καθώς και τη σύναψη προνομιακών οικονομικών σχέσεων, οδήγησε στο συντονισμό της εξωτερικής και εν μέρει της εσωτερικής πολιτικής της Φινλανδίας βάσει των απαιτήσεων της Σοβιετικής Ένωσης.

Ο όρος θεωρείται γενικά υποτιμητικός και προέρχεται από τη Δυτική Γερμανική πολιτική συζήτηση της δεκαετίας του 1960 και της δεκαετίας του 1970. Έτσι όπως χρησιμοποιήθηκε ο όρος στη Γερμανία και σε άλλες χώρες του ΝΑΤΟ, αναφερόταν στην απόφαση μιας χώρας να μην αμφισβητήσει έναν πιο ισχυρό γείτονα στην εξωτερική πολιτική, διατηρώντας παράλληλα την εθνική κυριαρχία. Χρησιμοποιείται συνήθως σε ό,τι αφορά τις πολιτικές της Φινλανδίας στη σχέση της με τη Σοβιετική Ένωση κατά τη διάρκεια του Ψυχρού Πολέμου, αλλά μπορεί να παραπέμπει γενικότερα σε παρόμοιες διεθνείς σχέσεις, όπως η στάση της Δανίας έναντι της Γερμανίας μεταξύ 1871 και 1945 ή οι πολιτικές της ελβετικής κυβέρνησης με τη Ναζιστική Γερμανία μέχρι το τέλος του Β΄ Παγκοσμίου Πολέμου.

## Παραπομπές


## Βιβλιογραφία
* Noelle-Neumann E. (1984) The Spiral of Silence, Chicago: University of Chicago Press.
* A tale of polar diplomacy and suppressed sorrow: The end of an era for Finland and the world

Κατηγορία:Πολιτική ορολογία
Κατάλογος των αστικών συναθροίσεων της Ινδίας με πληθυσμό άνω του 1 εκατομμυρίου κατοίκων

Η Ινδία είναι μια χώρα στη Νότια Ασία. Είναι η έβδομη μεγαλύτερη χώρα ανά γεωγραφική έκταση, και η δεύτερη πιο πυκνοκατοικημένη χώρα με πάνω από 1,2 δισεκατομμύρια ανθρώπους. Η Ινδία αποτελείται από είκοσι εννέα πολιτείες και επτά ενωσιακές επικράτειες. Είναι το σπίτι του 17,5% του παγκόσμιου πληθυσμού.

Η πρώτη απογραφή πληθυσμού στη Βρετανική Ινδία πραγματοποιήθηκε το 1872. Από το 1951, πραγματοποιείται απογραφή κάθε 10 χρόνια. Η απογραφή στην Ινδία διεξάγεται από το Γραφείο του Γενικού Ληξιαρχείου και του Επιτρόπου Απογραφής στο Υπουργείο Εσωτερικών και αποτελεί ένα από τα μεγαλύτερα διοικητικά καθήκοντα που έχει αναλάβει μια ομοσπονδιακή κυβέρνηση.

Τα τελευταία στοιχεία για τον πληθυσμό βασίζονται σε στοιχεία της Ινδικής απογραφής του 2011. Η Ινδία έχει 641.000 κατοικημένα χωριά και 72,2% του συνολικού πληθυσμού κατοικεί σε αυτές τις αγροτικές περιοχές. Από αυτά τα 145.000 χωριά έχουν πληθυσμό 500-999 ατόμων. 130.000 χωριά έχουν πληθυσμό 1000 με 1999 ατόμων και 128.000 χωριά έχουν μέγεθος πληθυσμού 200-499 ατόμων. Υπάρχουν 3.961 χωριά που έχουν πληθυσμό 10.000 ατόμων ή περισσότερα. Ο αστικός πληθυσμός της Ινδίας που αποτελεί το 27,8% του πληθυσμού της χώρας ζει σε περισσότερες από 5.100 πόλεις και πάνω από 380 αστικές συναθροίσεις. Στη δεκαετία του 1991-2001, η μετανάστευση στις μεγάλες πόλεις προκάλεσε ταχεία αύξηση του αστικού πληθυσμού. Ο αριθμός των Ινδών που ζουν σε αστικές περιοχές αυξήθηκε κατά 31.2% μεταξύ του 1991 και του 2001. Ωστόσο το 2001 πάνω από το 70% του πληθυσμού ζούσε στις αγροτικές περιοχές. Σύμφωνα με την απογραφή του 2011, στην Ινδία υπήρχαν 27 πόλεις με πληθυσμό άνω του 1 εκατομμυρίου, με τη Βομβάη, το Δελχί και την Καλκούτα να έχουν πληθυσμούς άνω των 10 εκατομμυρίων.

Υπάρχουν 53 αστικές συναθροίσεις στην Ινδία με πληθυσμό 1 εκατομμυρίου κατοίκων ή περισσότερο το 2011 έναντι 35 το 2001. Περίπου το 43% του αστικού πληθυσμού της Ινδίας ζει σε αυτές τις πόλεις. Η Κεράλα έχει προσθέσει έξι νέες αστικές συναθροίσεις άνω του 1 εκατομμυρίου κατοίκων εκτός από το Κότσι, τη μόνη τέτοια περιοχή το 2001.

## Φωτογραφίες

Αρχείο:Mumbai Downtown.jpg|1. Βομβάη
Αρχείο:Skyscrapers connaught place New Delhi.JPG|2. Δελχί
Αρχείο:Kolkata skyline at night.jpg|3. Καλκούτα
Αρχείο:Chennai Skyline.jpg|4. Τσεννάι
Αρχείο:UB City.jpg|5. Μπανγκαλόρ
Αρχείο:MindSpace campus in Hyderabad, India.jpg|6. Χαϊντεραμπάντ
Αρχείο:Amdavad Aerial.jpg|7. Αχμενταμπάντ
Αρχείο:Pune-City.jpg|8. Πούνε
Αρχείο:GauravPath1.jpg|9. Σουράτ
Αρχείο:HawaMahal.jpg|10. Τζαϊπούρ


## Κατάλογος
**Οι πόλεις με *'έντονα*' είναι οι πρωτεύουσες της αντίστοιχης πολιτείας / ενωσιακής επικράτειάς τους.*

## Δείτε επίσης
* Κατάλογος πόλεων της Ινδίας ανά πληθυσμό
* Κατάλογος των πολυπληθέστερων μητροπολιτικών περιοχών της Ινδίας
* Κατάλογος των πολιτειών και ενωσιακών επικρατειών της Ινδίας ανά πληθυσμό
* Δημογραφία της Ινδίας

## Σημειώσεις

## Παραπομπές

## Περαιτέρω ανάγνωση
* 
* 
* 

## Εξωτερικοί σύνδεσμοι
* Γραφείο του Γενικού Ληξιαρχείου και του Επιτρόπου Απογραφής της Ινδίας

Κατηγορία:Πόλεις της Ινδίας
Ντρεστ Α΄ των Πίκτων

Ο **Ντρεστ** ή **Ντρουστ**, γιος του Ερπ, ήταν θρυλικός βασιλιάς των Πικτών από το 412 έως το 452.

Το Χρονικό των Πικτών λέει ότι ο Ντρεστ βασίλεψε για 100 χρόνια και θριάμβευσε σε 100 μάχες. Αντιμέτωπος με την καταπίεση από τους Άγγλους, τους Βρετανούς και τους Σκωτσέζους, εγκατέστησε τον έλεγχο σε μεγάλο μέρος της Βόρειας Βρετανίας μετά τη αναστάτωση μετά την αποχώρηση των Ρωμαίων. Αναφέρει επίσης ότι ο Άγιος Πατρίκιος πήγε στην Ιρλανδία κατά το δέκατο ένατο έτος της βασιλείας του, που θα τον τοποθετούσε στα μέσα του 5ου αιώνα. Το Χρονικό ισχυρίζεται ότι εξόρισε τον αδερφό του Νέκταν στην Ιρλανδία. Ο Ιωάννης του Φόρντουν ισχυρίζεται ότι ο Ντρεστ βασίλεψε για 45 χρόνια στην εποχή του Παλλαδίου και όχι στην εποχή του Πατρίκιου και συνδυάζεται με τον αδερφό του Νέκταν.

Ο βασιλιάς καταγράφει ότι τον διαδέχθηκε ένας Ταλόρκ γιος του Ανιέλ.

## Παραπομπές



## Αναφορές

* Anderson, Alan Orr, *Early Sources of Scottish History A.D 500–1286*, volume 1. Reprinted with corrections. Paul Watkins, Stamford, 1990. 
* John of Fordun, *Chronicle of the Scottish Nation*, ed. William Forbes Skene, tr. Felix J.H. Skene, 2 vols. Reprinted, Llanerch Press, Lampeter, 1993. 

Κατηγορία:Βασιλείς των Πίκτων
Ήβη Μαυράκη

Η **Ήβη Μαυράκη** (*Eve Mavrakis McGregor*, Dordogne, 22 Ιουνίου 1966) είναι Γαλλίδα σχεδιάστρια μόδας και σκηνογράφος.

Γεννήθηκε στην πόλη Dordogne, στην Ακουιτανία της Γαλλίας, και έχει ελληνική και εβραϊκή καταγωγή.

Στις 22 Ιουλίου 1995 παντρεύτηκε τον ηθοποιό Γιουάν ΜακΓκρέγκορ, με τον οποίο γνωρίστηκε στα παρασκήνια της βρετανικής τηλεοπτικής σειράς Kavanagh QC και με τον οποίο έχει αποκτήσει δυο κόρες, την Κλάρα Ματίλντ (1996) και την Έσθερ Ρόουζ (2001). Τον Απρίλιο του 2006 το ζευγάρι υιοθέτησε ένα παιδί, την Jamiyan, το οποίο γεννήθηκε στην Μογγολία το 2001 ενώ το καλοκαίρι του 2011 υιοθέτησαν ένα κορίτσι.

Η Μαυράκη έχει συμμετάσχει στα τηλεοπτικά ντοκιμαντέρ Long Way Round και Long Way Down, που είχαν ως θέμα τους τα ταξίδια του συζύγου της μαζί με τον Charlie Boorman.

## Σκηνογραφία
* *Imagine Me & You* (2005)
* *Trance* (2001)
* *Tube Tales* (1999)
* *Lock & Stock - Pazzi scatenati* (1998)
* *Una vita esagerata* (1997)
* *Oltre il silenzio* (1996)
* *Kavanagh QC* (1995)

## Έκτακτη συμμετοχή
* *Long Way Round* (TV - η ίδια) - 2004
* *Long Way Down* (TV - η ίδια) - 2007

## Παραπομπές


## Εξωτερικοί σύνδεσμοι
* ''Eve Mavrakis'' στο IMDb.com

Κατηγορία:Γάλλοι σχεδιαστές μόδας
Κατηγορία:Σκηνογράφοι
Νικόλαος Μπόμπολας

Ο **Νικόλαος Μπόμπολας** (1901 - ;) ήταν Έλληνας ιατρός και πολιτικός.

## Βιογραφικά στοιχεία

Ήταν γιος του Διονυσίου Μπόμπολα και είχε σπουδάσει ιατρική στο Πανεπιστήμιο Αθηνών. Υπήρξε πνευμονολόγος - φυματιολόγος καθώς και ιδρυτής τριών σανατορίων στην Βυτινα, το οποίο πούλησε το 1934, στον Διόνυσο και στην Πεντέλη. Την δεκαετία του 1950 κατηγορήθηκε από τον τύπο της εποχής ότι λόγω της βουλευτικής του ιδιότητας είχε δανειοδοτηθεί με σκανδαλωδώς ευνοϊκούς όρους για την εποχή του. Επιπλέον υπήρξε ένας εκ των θεράποντων ιατρών του Αλέξανδρου Παπάγου, για την στάση του όμως κατά  τη διάρκεια της ασθενειας του τελευταίου κατηγορήθηκε  τοσο από  τον Παναγιώτη Κανελλόπουλο που ισχυρίστηκε ότι απέφευγε να κατατοπίσει τον Παπάγο περί της πραγματικής κατάστασής της του, όσο και από την εφημερίδα ”Ελευθερία” που έκανε λόγο για λανθασμένη διάγνωση. Για τα γεγονότα αυτά εξέδωσε, το 1956, βιβλίο υπό τον τίτλο ‘’Η ασθένεια του Αλέξανδρου Παπάγου και τα αίτιά της’’.

Εξελέγη για πρώτη φορά βουλευτής Πυλίας στις εκλογές του 1954 με την υποστήριξη του Ελληνικού Συναγερμού και επανεξελέγη βουλευτής Μεσσηνίας στις εκλογές του 1964 με την υποστήριξη της Ένωσης Κέντρου.

## Παραπομπές


Κατηγορία:Βουλευτές Μεσσηνίας
Κατηγορία:Βουλευτές Πυλίας
 Κατηγορία:Βουλευτές εκλεγμένοι με τον Ελληνικό Συναγερμό
Κατηγορία:Βουλευτές εκλεγμένοι με την Ένωση Κέντρου
Κατηγορία:Έλληνες ιατροί του 20ού αιώνα
Ηρακλής Σακκαλής

Ο **Ηρακλής Σακκαλής** (1912-1996) ήταν Έλληνας πολιτικός.

## Βιογραφικά στοιχεία

Ήταν γιος του Γεωργίου Σακκαλή και ήταν τραπεζικός στο επάγγελμα.

Εξελέγη βουλευτής Πειραιώς με τον Ελληνικό Συναγερμό στις επαναληπτικές εκλογές του Μαρτίου 1953  αλλά ανεξαρτητοποιήθηκε αμέσως μετά την κίνηση του βασιλιά να δώσει εντολή  σχηματισμού  κυβέρνησης στον Κωνσταντίνο Καραμανλή.  Επανεξελέγη βουλευτής Πειραιώς και Νήσων με το Κόμμα Φιλελευθέρων στις 16 Μαΐου 1961 στη θέση του αποβιώσαντος Ιωάννη Ορφανού καθώς και στις εκλογές του 1963 και του 1964 με την υποστήριξη της Ένωσης Κέντρου. Πέθανε τον Ιούλιο του 1996 και η κηδεία του έγινε σε στενό οικογενειακό κύκλο.

## Παραπομπές


Κατηγορία:Βουλευτές Πειραιώς και Νήσων
Κατηγορία:Βουλευτές Πειραιά
Κατηγορία:Βουλευτές εκλεγμένοι με τον Ελληνικό Συναγερμό
Κατηγορία:Βουλευτές εκλεγμένοι με την Ένωση Κέντρου
Κατηγορία:Βουλευτές εκλεγμένοι με το κόμμα των Φιλελευθέρων
Σπυρίδων Λαμπίρης

Ο **Σπυρίδων Λαμπίρης** ήταν Έλληνας πολιτικός.

## Βιογραφικά στοιχεία
Υπήρξε έκτακτος καθηγητής ιατρικής στο Πανεπιστήμιο Αθηνών. Διορίστηκε υφυπουργός Κοινωνικής Πρόνοιας στην κυβέρνηση Παπαδόπουλου, θέση από την οποία παραιτήθηκε στις 20 Ιουνίου 1968. 

## Παραπομπές


Κατηγορία:Έλληνες υφυπουργοί Κοινωνικής Πρόνοιας
Λ
Παύλος Τσακιρίδης

Ο **Παυλος Τσακιρίδης** (1913 - 2000) ήταν Έλληνας νομικός,δημοσιογράφος και πολιτικός. Καταγόταν από ποντιακή οικογένεια, αποφοίτησε από τη Νομική Σχολή του Πανεπιστημίου Αθηνών και διετέλεσε βουλευτής Κοζάνης για 27 έτη.

## Βιογραφικά στοιχεία

Ήταν γιος του Χαράλαμπου Τσακιρίδη.

Εξελέγη για πρώτη φορά βουλευτής Κοζάνης στις εκλογές του 1954 με την υποστήριξη του Ελληνικού Συναγερμού . Μετά την αποχώρηση του Σπυρίδωνα Μαρκεζίνη από τον Ε.Σ. προσχώρησε στο Κόμμα των Προοδευτικών, από το οποίο αποχώρησε δηλώνοντας ότι διαφωνούσε με την διαφαινόμενη προσέγγιση με την ΕΔΑ και προσχωρώντας παράλληλα στην νεοϊδρυθείσα ΕΡΕ. Επανεξελέγη βουλευτής Κοζάνης με την ΕΡΕ στις εκλογές του 1956, 1958, 1961, 1963 και 1964. Στις εκλογές του 1974 εξελέγη βουλευτής Κοζάνης με την Νέα Δημοκρατία.

## Παραπομπές


Κατηγορία:Βουλευτές Κοζάνης

Κατηγορία:Βουλευτές εκλεγμένοι με τον Ελληνικό Συναγερμό
Κατηγορία:Βουλευτές εκλεγμένοι με τη Νέα Δημοκρατία
Κατηγορία:Βουλευτές εκλεγμένοι με την ΕΡΕ
Ιωάννης Παπακυριακόπουλος

Ο **Ιωάννης Παπακυριακόπουλος** (1901 - ;) ήταν Έλληνας δικηγόρος και πανεπιστημιακός.

## Βιογραφικά στοιχεία

Γεννήθηκε στα Λεχαινά και σπούδασε νομικά στο Πανεπιστήμιο Αθηνών και στη Χαϊδελβέργη. Υπήρξε υφηγητής του ποινικού δικαίου στο Πανεπιστήμιο Αθηνών.

Στις 6 Ιανουαρίου 1950 διορίστηκε Υπουργός Εθνικής Οικονομίας, Εφοδιασμού και Διανομών στην υπηρεσιακή κυβέρνηση Θεοτόκη, θέση στην οποία παρέμεινε μέχρι τις 23 Μαρτίου. 

Εκπροσώπησε ως Πολιτική Αγωγή τους Ελληνες Εβραίους στη Δίκη του Αϊχμαν.

## Πηγές


Κατηγορία:Έλληνες δικηγόροι του 20ού αιώνα
Κατηγορία:Έλληνες υπουργοί Εθνικής Οικονομίας, Εφοδιασμού και Διανομών
Λούκας Χέτζις

Ο **Λούκας Χέτζις** (*Lucas Hedges*, 12 Δεκεμβρίου 1996) είναι Αμερικανός ηθοποιός.

## Βιογραφία
Γεννήθηκε το 1996 στη Νέα Υόρκη και αποφοίτησε από τη Σχολή Καλών Τεχνών της Βόρειας Καρολίνα. Είναι γιος του σκηνοθέτη Πίτερ Χέτζις.

Έγινε γνωστός από την ερμηνεία του στην ταινία *[[Μια πόλη δίπλα στη θάλασσα]]* για την οποία ήταν υποψήφιος για Όσκαρ, βραβείο Satellite και SAG Β' Ανδρικού Ρόλου και για BAFTA καλύτερου ανερχόμενου ηθοποιού. Το 2017 έπαιξε στο *[[Οι τρεις πινακίδες έξω από το Έμπινγκ, στο Μιζούρι]]* και στο *[[Lady Bird]]*, για τα οποία ήταν υποψήφιος μαζί με όλο το καστ στα Βραβεία Σωματείου Ηθοποιών και κέρδισε το βραβείο για το πρώτο.
## Επιλεγμένη φιλμογραφία

## Παραπομπές


Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί τηλεόρασης
Κατηγορία:Αμερικανοί ηθοποιοί θεάτρου
Νεοχώρι Σερρών

Με την ονομασία **Νεοχώρι Σερρών** μπορεί να αναφέρονται: 

* Το Νεοχώρι Εμμανουήλ Παππά Σερρών, οικισμός του νομού Σερρών που υπάγεται στον Δήμο Εμμανουήλ Παππά.
* Το Νεοχώρι Σιντικής Σερρών, οικισμός του νομού Σερρών που υπάγεται στον Δήμο Σιντικής.
* το Νεοχώρι Ηράκλειας Σερρών, συμπτυγμένος οικισμός του νομού Σερρών που βρίσκεται στον σημερινό Δήμο Ηρακλείας.
* η Αμφίπολη Σερρών, οικισμός του νομού Σερρών που παλαιότερα ονομαζόταν Νεοχώρι.
Κρατικό Μουσείο του Κρατικού Πολιτιστικού Κέντρου του Τουρκμενιστάν

Το **Κύριο Μουσείο του Τουρκμενιστάν** (Türkmenistanyň Milli muzeyi), επίσης γνωστό ως **Μουσείο Σαπαρμουράτ Τουρκμενμπάσι**, είναι ένα μουσείο στο Τουρκμενιστάν.

Το μουσείο εγκαινιάστηκε στις 12 Νοεμβρίου 1998.. Το μουσείο διαθέτει επτά μόνιμες συλλογές που ενσωματώνουν την ιστορία, τη σημερινή κουλτούρα και την εθνογραφία.

## Συλλογές
Από το 2013, το μουσείο χωρίστηκε σε τρία τμήματα: της φυσικής ιστορίας, των επιστημών και του Πρόεδρου του Τουρκμενιστάν. Η φωτογραφία απαγορεύεται σε οποιοδήποτε μέρος του μουσείου και όλοι οι επισκέπτες ακολουθούνται από έναν υπάλληλο του μουσείου κατά τη διάρκεια της παραμονής τους. Πολλά αντικείμενα και φωτογραφίες είναι καθαρά απομιμήσεις ή ψηφιακά επεξεργασμένα.

### Εθνική ιστορία
Το μουσείο περιέχει μια μεγάλη συλλογή από αρχαία αντικείμενα. Ωστόσο, πολλά είναι υπερβολικά περίπλοκα, σε παρθένα κατάσταση και για χιλιάδες χρόνια που οδηγούν σε ερωτήσεις σχετικά με την αυθεντικότητά τους.

### Πρόεδρος
Το μουσείο διαθέτει το ένα τρίτο του χώρου του αφιερωμένο στον σημερινό Πρόεδρο του Τουρκμενιστάν. Σε αυτό το τμήμα, οι εικόνες του προέδρου κάνουν μια μεγάλη ποικιλία πραγμάτων, μεταξύ των οποίων είναι η συγκομιδή καλλιεργειών με τους πολίτες του, η οδήγηση αυτοκινήτων, ανάγνωση με παιδιά, συμμετοχή σε αθλήματα και συναντήσεις με ηγέτες άλλων χωρών.

### Επιστήμες
Το τμήμα του μουσείου αφιερωμένο στην επιστήμη δεν έχει αγγλικές λεζάντες, παρόλο που το υπόλοιπο μουσείο έχει.

## Δείτε επίσης
* Αψίδα της Ουδετερότητας, Ασγκαμπάτ, Τουρκμενιστάν

## Παραπομπές


## Εξωτερικοί σύνδεσμοι
* Κρατικό Μουσείο του Κρατικού Πολιτιστικού Κέντρου του Τουρκμενιστάν
* Φωτογραφική γκαλερί της Ασγκαμπάτ

Κατηγορία:Εθνικά μουσεία
Κατηγορία:Αρχαιολογικά μουσεία
Κατηγορία:Εθνογραφικά μουσεία
Κατηγορία:Ιστορικά μουσεία
Κατηγορία:Μουσεία στο Τουρκμενιστάν
Γουλιέλμος Γ΄ της Θουριγγίας

Ο **Γουλιέλμος Γ΄ ο γενναίος**
(γερμ.:
Wilhelm III der tapfere , 30 Απριλίου 1425 - 17 Σεπτεμβρίου 1482) από τον Οίκο των Βέττιν ήταν λάντγραβος της Θουριγγίας (1445-82) και διεκδικητής δούκας του Λουξεμβούργου (1457-69).

## Βιογραφία
Ήταν ο τρίτος (επιζήσας) γιος του Φρειδερίκου Α΄ εκλέκτορα της Σαξονίας και της Αικατερίνης των Γουέλφων, κόρης του Ερρίκου Α΄ δούκα του Μπράουνσβαϊγκ-Βολφενμπύτελ.

Η σύζυγός του Άννα των Αψβούργων ήταν κόρη της Ελισάβετ των Λουξεμβούργου. Η τελευταία ήταν  κόρη του Σιγισμόνδου της Γερμανίας και δούκα του Λουξεμβούργου, ο οποίος αθέτησε την πληρωμή ενός δανείου του και έτσι το δουκάτο πέρασε στην ανιψιά του Ελισάβετ, κόρη του αδελφού του Ιωάννη δούκα του Γκέρλιτς. Η κόρη του Σιγισμόνδου όμως διεκδίκησε το Λουξεμβούργο και το ίδιο συνέχισε και η κόρη της Άννα με τον Γουλιέλμο Γ΄.

Έκοψε αργυρά γκρόσεν, γνωστά ως "γκρόσεν με το κεφάλι του Ιουδαίου", διότι στη μία όψη είχαν το κεφάλι ενός άνδρα με μυτερό γένειο και εβραϊκό πίλο, που ο κόσμος νόμιζε ως Ιουδαίο.

## Οικογένεια
Νυμφεύτηκε το 1446 την Άννα των Αψβούργων, κόρη του Αλβέρτου Β΄ δούκα της Αυστρίας και βασιλιά της Βοημίας & Γερμανίας και είχε τέκνα:
* Μαργαρίτα 1449-1501, παντρεύτηκε τον Ιωάννη-Κικέρωνα εκλέκτορα του Βρανδεμβούργου.
* Αικατερίνη 1453-1534, παντρεύτηκε τον Ερρίκο Β΄ των Ποντιέμπραντυ δούκα του Μύνστερμπεργκ.

## Παραπομπές


## Πηγές
* Hermann Grote "Stammtafeln Europäische Herrscher- und Fürstanhäuser" Leipzig 1877, reprint Verlag-Leipzig, ISBN 3-8262-0710-6.

## Εξωτερικοί σύνδεσμοι
* 

Κατηγορία:Οίκος των Βέττιν
Γουλιέλμος Β΄ του Μάισσεν

Ο **Γουλιέλμος Β΄** ο *πλούσιος*, γερμ.: Wilhelm ΙΙ der reichen (23 Απριλίου 1371 - 13 Μαρτίου 1425) από τον Οίκο των Βέττιν ήταν μάργραβος του Μάισσεν (1407-1425).

## Βιογραφία
Ήταν ο δευτερότοκος (επιζήσας) γιος του Φρειδερίκου Γ΄ λαντγκράβου της Θουριγγίας & μαργράβου του Μάισσεν και της Αικατερίνης, κόρης του Ερρίκου Δ΄ κόμη του Χέννεμπερκ-Σλόιζινγκεν.

To 1382, ένα έτος μετά που απεβίωσε ο πατέρας του, στη διαίρεση του Χέμνιτς έλαβε από κοινού με τους δύο αδελφούς του το Όστερλαντ και το Λάνντσμπερκ. Ο μικρότερος Γεώργιος απεβίωσε το 1401 και ο Γουλιέλμος Β΄ έμεινε με τον μεγαλύτερο αδελφό του Φρειδερίκο Α΄. Το 1407 απεβίωσε ο θείος τους Γουλιέλμος Α΄ μάργραβος του Μάισσεν και οι δύο αδελφοί κληρονόμησαν ένα τμήμα του Μάισσεν. Το 1410 στο Νάουμπουρκ συμφώνησαν να μοιράσουν το Μάισσεν μεταξύ τους: ο Φρειδερίκος Α΄ έλαβε την Ιένα και ο Γουλιέλμος Β΄ το Λάιπτσιχ (Λειψία). 

Κατά τον Πόλεμο των Ουσιτών στη Βοημία, ο Γουλιέλμος Β΄ πολέμησε μαζί με τον αδελφό του. Το 1425 απεβίωσε σε ηλικία 54 ετών.

## Οικογένεια
Φημολογείται ότι νυμφεύτηκε την Αμαλία των Πιαστ, κόρη του Σιεμόβιτ Δ΄ δούκα της Μαζοβίας, αλλά σύμφωνα με τον Κάρλχαϊντς Μπλάσκε, έμεινε άγαμος.

## Παραπομπές
 

Κατηγορία:Οίκος των Βέττιν
Λουδοβίκος του Μάισσεν

Ο **Λουδοβίκος**, γερμ. Ludwig (25 Φεβρουαρίου 1341 - 17 Φεβρουαρίου 1382) από τον Οίκο των Βέττιν ήταν επίσκοπος του Χάλμπερστατ, μετά του Μπάμπερκ, έπειτα αρχιεπίσκοπος του Μάιντς και τέλος του Μαγδεβούργου.

## Βιογραφία
Ήταν ο τρίτος (επιζήσας) γιος του Φρειδερίκου Β΄ μαργράβου του Μάισσεν και της Ματθίλδης των Βίττελσμπαχ, κόρη του Λουδοβίκου Δ΄ της Γερμανίας.

Σε ηλικία 37 ετών, το 1357, ορίστηκε, μάλλον επειδή ήταν μέλος του ισχυρού Οίκου των Βέττιν, επίσκοπος του Χάλμπερστατ. Το 1366 παραιτήθηκε, όταν έγινε επίσκοπος του Μπάμπερκ. Το 1374 επίσης παραιτήθηκε για να οριστεί αρχιεπίσκοπος του Μάιντς και πάλι παραιτήθηκε όταν εκλέχτηκε αρχιεπίσκοπος του Μαγδεβούργου.

Το 1373 απεβίωσε ο Ιωάννης αρχιεπίσκοπος του Μάιντς και ο Σύλλογος του καθεδρικού εξέλεξε τον Αδόλφο Α΄ των Νασσάου ως διοικητή της αρχιεπισκοπής. Τότε παρενέβη ο Κάρολος Δ΄ της Γερμανίας στον πάπα Γρηγόριο ΙΑ΄, ο οποίος αρνήθηκε να επιβεβαιώσει την εκλογή και όρισε τον Λουδοβίκο στη θέση. Ακολούθησε πόλεμος στη Θουριγγία και στο Άιχσφελτ, όπου τον Λουδοβίκο υποστήριξε ο βασιλιάς, ο γιος του Βεντσεσλάβος Δ΄ και οι τρεις αδελφοί του Λουδοβίκου. Ο Αδόλφος Α΄ υποστηρίχθηκε από τον Όθωνα Α΄ δούκα του Μπράουνσβαϊγκ-Γκέτινγκεν, τον Ιωάννη Α΄ κόμη του Νασσάου-Ντίλενμπουρκ, τον Ερρίκο ΣΤ΄ κόμη του Βάλντεκ και τον Γκότφρητ Η΄ κόμη του Τσήγκενχαϊμ.

Όταν το 1378 απεβίωσε ο Γρηγόριος ΙΑ΄, εξελέγησαν δύο πάπες και ξεκίνησε το Δυτικό Σχίσμα. Ο αντίπαπας Κλήμης Ζ΄ επικύρωσε την εκλογή του Αδόλφου ως διοικητή του Μάιντς το 1379 και διοικητή του Σπάυερ το 1380. Η συνακόλουθη επικύρωση και από τον Βεντσεσλάβο Δ΄ έκανε τον Λουδοβίκο να παραιτηθεί και του δόθηκε η αρχιεπισκοπή του Μαγδεβούργου ως αντιστάθμισμα. Ταξίδευσε στο Μαγδεβούργου, αλλά στις αρχές του 1382 απεβίωσε και τάφηκε στον καθεδρικό του Μαγδεβούργου.

## Αναφορές
* Cornelius Will (1884), "Ludwig", Allgemeine Deutsche Biographie (ADB) (in German), 19, Leipzig: Duncker & Humblot, pp. 561–563
* Karl Heinemeyer (1987), "Ludwig, Markgraf von Meißen", Neue Deutsche Biographie (NDB) (in German), 15, Berlin: Duncker & Humblot, pp. 400–400

## Παραπομπές

Κατηγορία:Οίκος των Βέττιν
Κατηγορία:Επίσκοποι του 14ου αιώνα
Γουλιέλμος Α΄ του Μάισσεν

Ο **Γουλιέλμος Α΄** ο *μονόφθαλμος* (γερμ.: *Wilhelm I der einäugige*, 19 Δεκεμβρίου 1343 - 9 Φεβρουαρίου 1407) από τον Οίκο των Βέττιν ήταν μάργραβος του Μάισσεν (1382-1407). Η προσωνυμία του οφείλεται στο θρύλο ότι, όταν διαπληκτίστηκε με την Εκκλησία, ο Άγ. Μπέννο εμφανίστηκε σε όνειρό του και του έβγαλε το ένα μάτι.

## Βιογραφία
Ήταν ο τέταρτος γιος του Φρειδερίκου Β΄ μαργράβου του Μάισσεν και της Ματθίλδης των Βίττελσμπαχ, κόρης του Λουδοβίκου Δ΄ της Γερμανίας.

Τρίτος αδελφός ήταν ο Λουδοβίκος αρχιεπίσκοπος του Μάιντς και μετά του Μαγδεβούργου. Εκτός από αυτόν, οι υπόλοιποι τρεις αδελφοί διαδέχθηκαν από το 1349 τον πατέρα τους από κοινού στο Μάισσεν, ώσπου το 1381 απεβίωσε ο πρωτότοκος Φρειδερίκος Γ΄ λαντγκράβος της Θουριγγίας. Τότε οι εναπομείναντες αδελφοί μοίρασαν στο Χέμνιτς την επικράτεια: ο δευτερότοκος Βαλτάσαρ έλαβε τη Θουριγγία και ο Γουλιέλμος Α΄ του Μάισσεν.

Η σύζυγός του Ελισάβετ των Λουξεμβούργου ήταν αδελφή του Ιακώβου της Γερμανίας και εκλέκτορα του Βρανδεμβούργου, ο οποίος όρισε αντιπρόσωπό του (vicarius) στο Βρανδεμβούργο τον Γουλιέλμο Α΄. Ήταν από τους πιο ενεργούς του Οίκου του: εργάστηκε ευφυώς για τον περιορισμό της δύναμης των μικροευγενών στο Μάισσεν και υπεραμύνθηκε του Οίκου της συζύγου του.

Απέκτησε τον έλεγχο του Κόλντιτς, που του έφερε το πλούσιο μπουργκραβάτο της Ντόχνα· αργότερα το πώλησε. Ήταν μεγάλος προστάτης του καθεδρικού του Μάισσεν και με τη φορολογική απαλλαγή που του χορήγησε, τον βοήθησε να ενισχυθεί επιτυχώς. Το 1404 ίδρυσε τη μονή Αυγουστίνων στη Δρέσδη και την προμήθευσε με ιδιοκτησίες.

Το 1407 απεβίωσε στο κάστρο Γκρίμμα σε ηλικία 64 ετών άτεκνος και τον διαδέχθηκαν οι ανιψιοί του, ο Φρειδερίκος Α΄ ο *φιλόνικος*, ο Γουλιέλμος Β΄ (γιοί του Φρειδερίκου Γ΄) και ο Φρειδερίκος Δ΄ ο *ειρηνικός* (γιος του Βαλτάσαρ).

## Οικογένεια
Νυμφεύτηκε πρώτα την Ελισάβετ του Οίκου του Λουξεμβούργου, κόρη του Ιωάννη-Ερρίκου μαργράβου της Μοραβίας (αδελφού του Καρόλου Δ΄ της Γερμανίας).

Το 1400 απεβίωσε η Ελισάβετ και ο Γουλιέλμος Α΄ έκανε δεύτερο γάμο με την Άννα του Μπράουνσβαϊγκ. Δεν απέκτησε απογόνους από τους γάμους του.

## Πηγές
* Matthias Donath: Die Grabmonumente im Dom zu Meißen. Leipziger Universitätsverlag, 2005, ISBN 978-3-937209-45-6, S. 285-287.
* Heinrich Theodor Flathe (1898), "Wilhelm I., Markgraf von Meißen", Allgemeine Deutsche Biographie (ADB) (in German), 43, Leipzig: Duncker & Humblot, pp. 118–124
* Carl Wenck: Die Wettiner im XIV. Jahrhundert insbesondere Markgraf Wilhelm und König Wenzel nebst einem Exkurs: Der vogtländische Krieg, Duncker & Humblot, Leipzig 1877

## Παραπομπές

Κατηγορία:Οίκος των Βέττιν
Τουρκική Ριβιέρα

μικρογραφία|Η Τουρκική Ριβιέρα εμφανίζεται με γαλάζιο σε αυτόν τον χάρτη της Τουρκίας. Είναι σημειωμένοι οι πιο σημαντικοί προορισμοί.

Ως **Τουρκική Ριβιέρα** ή **Τιρκουάζ Ακτή** ονομάζονται τα παράλια στα νοτιοδυτικά της Τουρκίας τα οποία ξεκινούν από το Τσεσμέ στον βορρά και καταλήγουν μέχρι και στο τέλος του Κόλπου της Αττάλειας στα μεσογειακά παράλια της χώρας. Η Τουρκική Ριβιέρα αποτελεί τον έναν απ' τους δύο κύριους πυλώνες της τουριστικής βιομηχανίας της Τουρκίας, με τον άλλον να είναι η Κωνσταντινούπολη.

Εκεί βρίσκονται μάλλον τα καλύτερα και περισσότερα παραθαλάσσια θέρετρα της χώρας και παράλληλα πολλοί χώροι αρχαιολογικής σημασίας, όπως η Έφεσσος, η αρχαία Αλικαρνασσός και άλλα. Είναι δημοφιλές για τους τουρίστες να επισκέπτονται τα παράλια μέσω κρουαζιέρας, περνώντας έτσι απ' όλους τους προορισμούς.
Βαλτάσαρ της Θουριγγίας

Ο **Βαλτάσαρ** (γερμ.: Baltasar , 21 Δεκεμβρίου 1336 - 18 Μαΐου 1406) από τον Οίκο των Βέττιν ήταν λάντγκραβος της Θουριγγίας.

## Βιογραφία
Ήταν ο δευτερότοκος γιος του Φρειδερίκου Β΄ μαργράβου του Μάισσεν και της Ματθίλδης των Βίττελσμπαχ, κόρης του Λουδοβίκου Δ΄ της Γερμανίας.

Το 1349 οι τρεις αδελφοί διαδέχθηκαν τον Φρειδερίκο Β΄ από κοινού. Ο πρωτότοκος Φρειδερίκος Γ΄ ο *αυστηρός* ανέλαβε την κηδεμονία των μικρότερων αδελφών του Βαλτάσαρ και Γουλιέλμου Α΄. Όταν αυτοί ενηλικιώθηκαν, συμμετείχαν στη διακυβέρνηση.

Το 1381 απεβίωσε ο Φρειδερίκος Γ΄ οι δύο γιοί του διαπληκτίστηκαν με τους δύο θείους τους. Το 1382 στο Χέμνιτς συμφώνησαν τη διαίρεση της επικράτειας: ο Βαλτάσαρ έλαβε τη Θουριγγία και ο Γουλιέλμος Α΄ το Μάισσεν.

## Οικογένεια
Νυμφεύθηκε πρώτα το 1374 τη Μαργαρίτα, κόρη του Αλβέρτου μπουργκράβου της Νυρεμβέργης και είχε τέκνα:
* Φρειδερίκος Δ΄ 1384-1440, λάντγκραβος της Θουριγγίας.
* Άννα, απεβ. 1395, παντρεύτηκε τον Ροδόλφο Γ΄ των Ασκάνια δούκα της Σαξονίας-Βίττενμπερκ.

Όταν απεβίωσε η Μαργαρίτα, ο Βαλτάσαρ έκανε δεύτερο γάμο με την αδελφή του Ροδόλφου Γ΄, την Άννα των Ασκάνια, κόρη του Βεγκέσλαο Α΄ δούκα της Σαξονίας-Βίττενμπερκ.

## Πηγές
* Heinrich Theodor Flathe (1875), "Balthasar", Allgemeine Deutsche Biographie (ADB) (in German), 2, Leipzig: Duncker & Humblot, p. 27

## Παραπομπές


Κατηγορία:Οίκος των Βέττιν